Самуел Арментерос

мини|Самуел Арментерос
**Кристијано Самуел Арментерос Нуњес Мендоса** (27 мај 1990), познат како **Самуел Арментерос**, е шведски фудбалер кој игра на позицијата напаѓач.

## Клупска кариера
Роден во местото Мастугет, Гетеборг, Шведска, од татко по потекло кубанец и мајка швеѓанка, Арментерос се преселил во Холандија на 16-годишна возраст за да се приклучи на младинскиот тим СЦ Херенфен и успеал да влезе во првиот тим под водство на главниот тренер Гертјан Вербек. Тој бил постепено ослободен од тимот на Херенфен во 2009 година. Подоцна избрал да му се придружи на тренерот Вербек во тимот Хераклес Алмело, каде што се докажал како доста надежен напаѓач. Тој успеал да ги постигне своите први голови во Ередивизијата (холандската лига).

Во септември 2015 година, Арментерос потпишал двегодишен договор со актуелниот шампион во Премиер лигата на Азербејџан, ФК Карабаг.

На 29 август 2016 година, Арментерос се вратил во Хераклес Алмело, потпишувајќи едногодишен договор со клубот.

### Беневенто
На 30 август 2017 година, Арментерос потпишал договор со тимот од Серија А, Беневенто. Арментерос долго се мачел во Беневенто, добивал мала минутажа и барал веднаш нов трансфер уште во јануари 2018 година. Пред да замине за Беневенто во август, тој одиграл 45 минути за Б тимот на Хераклес додека се опоравувал од повредата, што значи дека тој официјално играл во тој период за две екипи од календарот на лигата за период есен-пролет. Според правилата на ФИФА, тој подоцна не можел да игра за трета екипа што го користела тој календар.За секој евентуален трансфер ќе треба да оди во некоја друга лига каде се игра според календарот во терминот од пролет до есен.

#### Позајмица на Портланд Тимберс
Во февруари 2018 година, Арментерос бил позајмен од Беневенто на Портланд Тимберс од Мејџор Лигата на фудбал (МЛС). Тој го постигнал голот на седмицата  во МЛС лигата и тоа двапати по ред во месец мај 2018 година. Неговиот договор за позајмица истекол на 31 декември 2018 година и тој се вратил во тимот на Беневенто.

#### Позајмица на Кротоне
На 30 јануари 2020 година, тој му се приклучил на тимот на Кротоне како позајмица од Бевененто.

### Фуџаира
На 5 октомври 2020 година, Арментерос потпишал да игра во емиратскиот клуб Фуџаира (Обединети Арапски Емирати).

## Меѓународна кариера
Арментерос играл за шведските У17 за играчи до 17 години, У19  за играчи до 19 години и У21 за играчи до 21 година и тоа вкупно 18 пати. Тој го одиграл својот прв натпревар на меѓународно ниво за тимот на Шведска на 13 јуни 2017 година во пријателскиот натпревар против  Норвешка, кој завршил со нерешен резултат од 1:1. Тој, исто така, на тој натпревар го постигнал својот прв гол и тоа по 13 минути откако влегол како замена на играчот Џон Гвидети.

Арментерос за прв пат заиграл на еден официјален натпревар од натпреварувачки карактер за Шведска на 31 август 2017 година во квалификациите за Светското првенство за ФИФА  во 2018 против тимот на  Бугарија. Тогаш тој влегол во игра во 82ра минута како замена заЈакоб Јохансон во 82ра минута, но натпреварот за жал завршил со пораз од 2-3.

## Личен живот
Арментирос е оден во Шведска. Тој има афро-кубанско потекло.

## Статистика за кариерата

Од одигран натпревар 31 јули 2020

;

### Меѓународени натпревари за Шведска

: *Од 31 август 2017 година.*

**Меѓународни голови**

: *Резултатот 1 го наведуваат бројот на голови на Шведска, а резултатот 2 ги претставува головите на играчот.*

## Наводи
 

## Надворешни врски

* Samuel Armenteros at *Voetbal International* (На Холандски)
* 

Категорија:Шведски фудбалери
Категорија:Родени во 1990 година